Openbaring 2:10 Trou tot in die dood. Hoekom sou jy dit wees? Die dood is tog die einde van die lewe? Baie mense dink so. Ander mense sê dat dit so kan wees dat na die sterwe nog lewe is. Nogtans is hulle daarvan nie seker nie. As ‘n mens so dink en voel hoekom sou jy dan trou aan Christus wees tot in die dood toe? Dan wil jy tog uit die lewe haal alles wat jy kan. As die lewe nie meer lekker is en jy dink dat dit nie meer lekker kan word nie kies jy vir eutanasie. Dan lê jy jou lewe en die oomblik van jou sterwe nie in die hande van God nie.
Gelukkig is die dinge nie so nie! Christus het vir wie trou aan Hom is tot die einde toe die lewe verdien. Die lewe wat soveel mooier is dan die lewe nou op hierdie aarde. Die lewe wat regtig vol is van geluk en niks anders nie. Waarin ‘n mens geniet omdat hy so naby die HERE is en vrede met Hom het. Christus het dit as die Verlosser verdien. Deur op Christus te bou, deur in de krag van die Gees vol te hou, kry ‘n mens dan die louerkrans omgehang. Die krans van die oorwinning. Die Here Jesus bemoedig die gelowiges wat vervolg sal word so: “En julle sal deur almal gehaat word ter wille van my Naam. Maar wie volhard tot die einde toe, hy sal gered word.” Matt 10:22. Ons kan in moeilike tye vorentoe kyk soos onsook in Jak 1:12 lees: “Salig is die man wat versoeking verdra, want as hy die toets deurstaan het, sal hy die kroon van die lewe ontvang wat die Here beloof het aan wie Hom liefhet.